open-index/open-wikipedia-markdown huggingface dataset:
De Tomaso Guarà

**De Tomaso Guarà** er en sportsbil fra den italienske bilprodusenten De Tomaso som ble produsert mellom 1994 og 2004. Dette var den siste bilmodellen fabrikken produserte før den ble nedlagt i 2004 etter Alejandro de Tomasos død i 2003. Modellen ble presentert på bilutstillingen i Genève i 1993, og var tilgjengelig både som coupé og roadster (som coupéutgaven, men uten tak og frontrute. Roadsterutgaven måtte kjøres med hjelm). Guarà er basert på Maseratis *Barchetta Stradale* prototype fra 1991. En tredje modell var en vanlig cabrioletutgave, men kun fem ble produsert.

De første bilene ble solgt i 1994, og med enkelte avbrytelser var både coupé og roadsterutgavene fortsatt tilgjengelig for salg i Italia, Østerrike og Sveits i 2005/2006. Det er allikevel ikke kjent at noen biler ble bygget etter 2004, da selskapet ble nedlagt.

Karosseriet i Guarà er laget av glassfiber, kevlar og andre komposittmaterialer. Understellet består av Formel 1-teknologi, og Guarà er velkjent for sin ekstreme kjøreopplevelse. De første modellene var utstyrt med teknologi og interiørdeler fra BMW, men senere modeller var utstyrt med Ford-deler.

Det totalt produserte antallet er noe usikkert, men omkring 10-12 roadster, 5 cabriolet og 50 coupémodeller antas å være bygget. Produksjonen av cabrioletutgaven stoppet da De Tomaso byttet til Ford-motorer, som ikke gav plass til taket.
Bentonitt

**Bentonitt** (oppkalt etter Fort Benton i USA, der bergarten først ble funnet) er en leirbergart («smektitt», «svelleleire»), dannet av vulkansk aske eller tuff som er forvitret.«Vulkan løsningen på mayamysteriet», NRK 

Bentonitt sveller i vann og benyttes i petroleumsvirksomheten med ferskvann som borevæske og ellers som fortykningsmiddel, materiale for rensning av olje og fett, og som tilsetningsmiddel til maling for å oppnå spesielle flyteegenskaper.

Sammen med kaolin skaper bentonitt problemer ved tunnel­bygging på Østlandet. Odleiv Olesen og Jan Steinar Rønning: «Dypforvitring» (s. 102), ''static.ngu.no USA, Russland og Hellas er viktige produsentland. I Norge finnes bentonitt i lag fra ordovicium, dannet av nedfallsaske fra store vulkanutbrudd i fjerntliggende områder.
«bentonitt» i *Store norske leksikon* på snl.no. Hentet 24. november 2025 fra https://snl.no/bentonitt

## I Oslo
Skredet bak studentboligene ved Carl Berners plass i oktober 2025 var forårsaket av bentonitt-lag i fjellskråningen bak. Da denne tomten i Hasleveien ble sprengt ut tidlig på 2000-tallet, kom en geologisk lokasjon i verdensklasse til syne. Ved Carl Berners plass og langs toglinjen på Sinsen er det funnet mer enn 30 lag av bentonitt, og slike lag ligger gjemt under store deler av Oslo. Da den kaledonske fjellkjede bygget seg opp til Himalayas høyde for over 400 millioner år siden, var askelagene nærmest som bananskall, glatte soner bøyd og klemt av den pågående fjellkjedefoldingen i berggrunnen rundt dem. Geologene har ikke kjennskap til hvor i Oslofeltets undergrunn det finnes bentonitt. NGU og NVE følger med på Norges berggrunn, hvor kvikkleire og løsmasser øker faren for skred; men pr 2025 finnes ingen oversikt over hvor bentonitt eller annen vulkansk aske befinner seg.Thomas Olsen: «Store deler av Oslo kan være bygget på et «bananskall» av vulkansk aske», *[[Aftenposten]]* 15. november 2025

## Referanser
Fredrik Arvid Bloom

**Fredrik Arvid Bloom** (født 1872, død 1927) var en svensk-amerikansk sangforfatter knyttet til Frelsesarmeen, hvor han hadde tjent som korpsleder flere steder, både i Sverige og i USA. 

Han sluttet som frelsesoffiser og forsøkte seg som forretningsmann. Det var ikke så vellykket, og han fikk blant annet en fengselsdom på seg. I 1917 var han svært nedbrutt, men takket ja til en invitasjon fra et vennepar i Frelsesarmeen til å feire jul sammen med dem. Her fant han tilbake til troen, og skrev denne julehelgen sin mest kjente sang: «Som en herlig guddomskilde...». Selv kalte han den for «För blodets skuld», men den er mest kjent som «Han skal åpne perleporten».

Senere vendte han tilbake til Sverige, der han en periode var pastor i det svenske misjonsforbundet.

Han er også kjent for «Gullgraversangen», (*En gang i fjerne vest*). Denne ble kjent, ikke minst gjennom at sangevangelisten Lapp-Lisa hadde den på sitt repertoar.

## Referanser


## Eksterne lenker
* https://lesersanger.blogspot.com/2016/04/perleporten.html
Gilles Veissière

**Gilles Veissière** (født 18. september 1959 i Nice) er en tidligere franske fotballdommer. Han dømte i tre store internasjonale mesterskap; fotball-EM 2000, fotball-VM 2002 og fotball-EM 2004. Han dømte 19 kamper i Mesterligaen og fire kamper i UEFA-cupen.

## Kamper i VM/EM

### VM

**VM 2002**

* Gruppespill, 2. juni 2002:  &ndash;  1&ndash;0
* Gruppespill, 14. juni 2002:  &ndash;  0&ndash;2

### EM

**EM 2004**

* Gruppespill, 15. juni 2004:  &ndash;  2&ndash;1
* Gruppespill, 20. juni 2004:  &ndash; s 2&ndash;1

**EM 2000**

* Gruppespill, 17. juni 2000:  &ndash;  0&ndash;1
* Gruppespill, 21. juni 2000:  &ndash;  3&ndash;4

## Referanser
Alejandro de Tomaso

**Alejandro de Tomaso** (født 10. juli 1928 i Buenos Aires, død 21. mai 2003 i Modena, Italia) var en argentinsk racerfører og forretningsmann. Han deltok i to Formel 1-mesterskap, med debut 13. januar 1957, men scoret ingen mesterskapspoeng. De Tomaso er kanskje mest kjent for å være mannen bak den italienske bilprodusenten De Tomaso, som han startet i 1959.

## Liv og virke
### Bakgrunn
De Tomaso ble født i Argentina i 1928, men rømte til Italia da han var i tyveårene, etter å ha vært involvert i et kuppforsøk mot den argentinske presidenten, Juan Perón. 

### Racersjåfør
De Tomaso startet sin karriere i bilindustrien som racerfører for Maserati og O.S.C.A., og giftet seg med Isabelle Haskell, en amerikansk racerfører.

### Forretningsmann
I 1959 stiftet han De Tomaso i Modena, opprinnelig for å bygge prototyper og løpsbiler, blant annet en Formel 1-bil for Frank Williams' team i 1970. De Tomaso skiftet senere fokus til superbiler med aluminiumschassis, som senere ble firmaets tekniske varemerke. Blant firmaets modeller finnes den midtmotoriserte Vallelunga, Mangusta og den kanskje mest kjente Pantera. I tillegg bygget selskapet en firedørs sedan, Deauville, og en todørs coupéversjon av denne, Longchamp, som senere ble videreutviklet til Maserati Kyalami. De Tomasos siste prosjekt var Guará, en todørs sportsbil med karosseri i karbonfiber.

Gjennom 1960- og 1970-tallet kjøpte de Tomaso seg opp i italiensk industri. I tillegg til karosseribyggerne Ghia og Vignale tok han kontrollen over motorsykkelprodusentene Benelli og Moto Guzzi, bilprodusenten Innocenti (opprinnelig stiftet av British Motor Corporation for å bygge Mini i Italia), og, i 1975, sportsbilprodusenten Maserati, som han reddet fra konkurs i et samarbeid med italienske myndigheter. Over tid solgte han de fleste selskapene sine, Ghia ble solgt til Ford i 1973, og Innocenti og Maserati ble solgt til Fiat i 1993.

De Tomaso ble rammet av slag i 1993, og den daglige driften av De Tomaso ble tatt over av sønnen Santiago. Alejandro de Tomaso døde i Italia i 2003.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere 
 
## Referanser
Boksing under Sommer-OL 1996

**Boksing under Sommer-OL 1996** i Atlanta USA. Cuba ble beste nasjon med 4 gullmedaljer.

## Medaljestatistikk

### [[Lett fluevekt]]






### [[Fluevekt]]






### [[Bantamvekt]]






### [[Fjærvekt (boksing)|Fjærvekt]]






### [[Lettvekt]]






### [[Lett weltervekt]]






### [[Weltervekt]]






### [[Lett mellomvekt]]






### [[Mellomvekt]]





 
### [[Lett tungvekt]]






### [[Tungvekt]]





 
### [[Super tungvekt]]






## Eksterne lenker
* Resultater og profilside  på sports-reference.com
Fenomenet i Hessdalen

***Fenomenet i Hessdalen*** er navnet på et lysfenomen som opptrer i Hessdalen i Trøndelag, 127 km sør for Trondheim.

Den første observasjonen av fenomenet som ble kjent for allmennheten fant sted om natten 8. desember 1981. Da skal ekteparet Åge og Ruth Marry Moe ha sett «en brennende ildkule» på kveldshimmelen i Hessdalen. Observasjonen ble gjort fra ekteparets kjøkkenvindu. Etter hvert fortalte flere i dalen at de hadde sett lysfenomenet, og folk begynte å snakke om UFO-observasjoner. Dette vakte oppsikt over hele Norge, og Hessdalen ble etter hvert kjent også i utlandet. Også andre steder i verden har liknende lysfenomen blitt observert, og de har blant annet blitt kalt *«ghost light»*  (spøkelseslys) og *«earthlight»* (jordlys).

For å finne årsaken til disse fenomenene ble det sommeren 1983 etablert en forskergruppe kalt *Project Hessdalen*, initiert av UFO-Norge og UFO-Sverige. Dette resulterte i to feltundersøkelser med instrumenter, utført i hhv. januar-februar 1984 og tilsvarende i 1985 under ledelse av høyskolelektor Erling P. Strand. Han har siden dette også fungert som leder av undersøkelsene av UFO-fenomenene ved Høgskolen i Østfold; siden 1990-tallet i samarbeid med Bjørn Gitle Hauge. I 1998 ble det satt opp en automatisk målestasjon i dalen (Hessdalen Automatic Measurement Station (Hessdalen AMS) den såkalte Blue Box) i regi av Høgskolen, for å registrere lysenes utseende. I 2004 ble det montert et kamera samt en antenne for ultralave frekvenser. Vinteren 2018 ble det satt opp en ny, delvis bemannet feltstasjon (den såkalte White Box) oppe på vidden, sør for innsjøen Øyungen.

Det har vært utført flere parallelle delprosjekter i disse årene, blant annet der en gruppe studenter, ingeniører og journalister samarbeidet om «The Triangle Project» i 1997–1998 hvor man observerte lys i pyramideform som spratt opp og ned. I årene 1998-2001 ble det gjennomført et program kalt EMBLA for å samle etablerte forskere og studenter for å forske på lysene. Ledende forskningsinstitusjoner her var Høgskolen i Østfold og Institutt for radioastronomi, Universitetet i Bologna, Italia.

I 2016 bevilget Olav Thon Stiftelsen 1,5 millioner kroner over tre år til Høgskolen i Østfold, nærmere bestemt til et studentaktivt forskningsprosjekt i Hessdalen.

Høgskolen i Østfold har også et studieprogram på 10 studiepoeng som går ut på feltforskning i Hessdalen.

## Hypoteser
I juli 2007 ble det rapportert at noe av gåten var løst. Ved hjelp av optiske spektralanalyser og elektromagnetiske målinger kunne man fastslå at det dreier seg om en brennende virvel av gass eller plasma, muligens med en fast kjerne. Det skal dreie seg om forbrenningsprosesser i lufta, hvor hoveddelene består av oksygen og nitrogen, og også natrium og scandium. Til tross for at deler av gåten er løst, vet forskere ennå ikke hva som lyser opp eller hvor lyset får «drivstoffet» sitt fra.

## Referanser
 

## Eksterne lenker
* www.hessdalen.org
* Triangelprosjektet i Hessdalen
*"Hessdalen!" Bok, 2019.
Ghia

**Carrozzeria Ghia SpA** er et italiensk selskap etablert i 1915 som opprinnelig arbeidet med karosseribygging og design av personbiler. Selskapet ble etablert av Giacinto Ghia med partneren Gariglio under navnet **Carrozzeria Ghia & Gariglio**.

## Historie
Opprinnelig bygget Ghia lette biler med karosserier i aluminium, og den første modellen de ble kjent for var Alfa Romeo 6C 1500, som vant Mille Miglia-løpet i 1929. I årene mellom 1. og 2. verdenskrig bygget Ghia en rekke spesialmodeller for Alfa Romeo, Fiat og Lancia, hvor den kanskje mest kjente modellen var Fiat 508 Ballilla Sportscoupé fra 1933. Fabrikken ble ødelagt under et flyangrep i 1943, men ble raskt bygget opp igjen, og da Giacinto Ghia avgikk ved døden i 1944 ble selskapet solgt videre til Mario Boano og Giorgio Alberti.

### Globalisering
I samarbeid med Luigi Segre sørget de nye eierne, med Boano i spissen, for at en rekke utenlandske selskaper fikk øynene opp for Ghia. Store, internasjonale selskaper som Ford, Volkswagen og Volvo gav oppdrag til det lille, italienske selskapet, som raskt ble kjent for bilmodeller som Karmann Ghia og Volvo P1800, samt konseptbilen Lincoln Futura. Også amerikanske Chrysler var en stor kunde i mange år, et samarbeid som resulterte i 18 Chrysler Ghia spesialmodeller, samt modellene Chrysler K-310 og Chrysler Norseman, som ble designet av Ghia. I tillegg leverte Ghia noen få modeller til Ferrari. Produksjonen lå hele tiden på et svært lavt antall, noe som gav selskapets produkter en økt eksklusivitet i forhold til andre, italienske karosseribyggere.

### Ghia Design
Boano forlot selskapet i 1953 for å arbeide hos Fiat, og fabrikken ble flyttet mens Luigi Segre tok over den daglige driften. Samtidig kjøpte Ghia selskapet Pietro Frua, og Frua ble ansatt som leder for *Ghia Design*. Etter Luigi Segres død i 1963 ble Ghia solgt til Ramfis Trujillo i 1966, som solgte selskapet videre til Alejandro de Tomaso i 1967. Under hans eierskap deltok Ghia i utviklingen av bilmodellen De Tomaso Pantera, men de Tomaso klarte ikke å få til en lønnsom drift av selskapet, og i 1970 solgte han selskapet videre til Ford.

### Ford-eierskap
På grunn av merkenavnet Ghias prestisje begynte Ford raskt å bruke det aktivt, og spesielt på produkter som Ghia aldri hadde vært involvert i. Fra 1973 og fremover fikk Fords toppmodeller tilnavnet *Ghia*, samt Ghia-logoer på karosseriet. Den første var de europeiske modellene, som Granada Ghia, Capri Ghia og Cortina Ghia, men vanen spredte seg raskt til Fords modeller over hele verden.

I dag står Ghia for utviklingen av konseptbiler for Ford-konsernet, mens mange Ford-modeller med høyt utstyrsnivå fortsatt blir merket med Ghia-logo.
Rinøyvåg

**Rinøyvåg** er ei grend på Rinøya i Lødingen kommune i Nordland. Stedet ligger i Lødingen Vestbygd, ca. 2 mil fra europavei 10. Det bor ca. 20 personer på øya, fra 10 år til godt over 80 år.

## Næringsvirksomhet
På Rinøya drives det innen sjøveis transport og opplevelsesturer i nærområdet. I tidligere tider var fiskerier og vågehvalfangst den mest vanlige næringsveien for øyas befolkning. Øyas sørside ligger mot Vestfjorden, mens øyas nordside ligger mot Hestfjorden.

## Samferdsel
Rinøyvåg og Rinøya har veiforbindelse til kommunesenteret Lødingen. 20. juni 1960 fikk stedet fergeforbindelse til Lødingen. Ferga la i begynnelsen til ved Fenesbruket i Rinøyvåg - fergekaia ble først tatt i bruk rundt 23. oktober 1962. Fergeforbindelsen ble erstattet av daværende riksvei 837 (nå fylkesvei 837) og Kanstadstraumen bru 12. desember 1976.

## Referanser
Firedagers i Dunkerque

**Firedagers i Dunkerque** (fransk: *Quatre Jours de Dunkerque*) er et sykkelritt som tidlig i mai går i Frankrike, nærmere bestemt i og rundt Dunkerque i Nord-Pas-de-Calais. Det ble første gang arrangert i 1955. Til tross for navnet, foregår det vanligvis over fem-seks dager. Siden 2005 har det vært med i UCI Europe Tour, kategorisert som 2.HC. 

## Sammenlagt

## Eksterne lenker
* Rittet hos cyclingarchives 
*
Vignale

**Vignale** var et italiensk selskap som designet og bygget karosserier for biler. Selskapet ble etablert som *Carrozzeria Alfredo Vignale* i 1946 av Alfredo Vignale.

Selskapets første karosseri, bygget på en Fiat 500, ble laget i 1948, etterfulgt av en spesialutgave av Fiat 1100. De fleste kundene var italienske selskaper som Cisitalia, Alfa Romeo, Ferrari, Fiat, Maserati og Lancia. I 1968 designet Vignale karosseriet til Tatra 613, men bortsett fra dette arbeidet Vignale hovedsakelig med spesialutgaver for nevnte bilprodusenter.

Vignale ble kjøpt opp av Ghia i 1969, og opphørte i 1974. Aston Martin produserte en konseptbil ved navn Lagonda Vignale til bilutstillingen i Genève i 1993. Denne fikk navnet fra Vignale (Aston Martin var da eid av Ford, som også eier Ghia). Ford benyttet også Vignale-navnet på sin konseptbil *Ford Focus Vignale* til bilutstillingen i Paris i 2004, mens produksjonsmodellen fikk navnet Ford Focus Coupé-Cabriolet.

## Eksterne lenker
* 
* Vignale Gamine
Teófilo Stevenson

**Teófilo Stevenson Lawrence** (1952–2012) var en cubansk bokser. Han regnes for å være en av tidenes beste boksere, og han ble olympisk mester i tungvekt tre ganger på rad.

## Meritter
### Olympiske leker
* 1972  München -  **Gull** i boksing, tungvekt  Cuba
* 1976  Montréal -  **Gull** i boksing, tungvekt  Cuba
* 1980  Moskva -  **Gull** i boksing, tungvekt  Cuba

## Referanser


## Eksterne lenker
*
Jonás Gutiérrez

**Jonás Manuel Gutiérrez** (født 5. juli 1983) er en argentinsk fotballspiller som spiller for Club Atlético Banfield.

Han kom til Newcastle United fra RCD Mallorca sommeren 2008. RCD Mallorca hadde kjøpt ham fra den argentinske klubben Vélez Sársfield foran 2005/2006-sesongen. I siste halvdel av sesongen 13/14 ble han lånt ut til Norwich.

Gutiérrez debuterte på det  landslaget mot  i februar 2007, og har totalt spilt tre landskamper for Argentina.

Han spiller til vanlig på vingen.

## Meritter
;Newcastle
* Football League Championship: 2009/2010

## Eksterne lenker
* 
* 
* Profil på terra.es (spansk)
Semmen

**Semmen** (gnr. 279) er en gammel storgård som ligger sør i Vestre Ådal, på grensen mot tidligere Norderhov kommune (nå Ringerike kommune) i Buskerud. Gården danner elvebredd ved Ådalselva. 

Området sogner til Norderhov prestegjeld og Veien skole. Gården er delt flere ganger. 

På lokaldialekt uttales gårdsnavnet *Sømmen*, men opprinnelig av norr. *Sígmvin*. Navnet kan ha sammenheng med det norrøne verbet *síga*, som betyr *glidende* og nok refererer til hvordan Ådalselva renner på denne strekningen. Av navnet og beliggenheten på gården ser man at det er en gammel *vin*-gård,  trolig opprinnelig etablert i løpet av de første århundrene etter år 0. 

I 1528 betaler *Anders på Semmen* gjengjerden (en særlig matskatt innført i senmiddelalderen, også kalt gjengjerdsskatt), som var på 24 skilling eller 1 lodd sølv på den tiden. I de bevarte regnskapene fra 1557 ser vi imidlertid at det er to brukere på Semen, *Dyre på Semmen* og *Gunder på Semmen*. Kan hende var det i tiden mellom disse to hendelsene at gården Søre Semmen ble ryddet eller tatt i bruk på nytt. Gården nevnes også i norske diplomer fra 1400-tallet, blant annet i 1436 og 1494. I det siste som «Sudre gardom Sigmine», som kan antyde at Søre Semmen ble ryddet mye tidligere. Det er imidlertid uklart om disse er samme gård eller ikke. Kan hende har også Søre Semmen ligget øde en tid etter svartedauden i 1349–1350.

Fra 1868 var Semmen et av anløpsstedene for dampskipet DS «Bægna», som trafikkerte Ådalselva og Sperillen fram til 1929, da en motorbåt tok over. Dette fortsatte fram til 1933, da båttrafikken ble nedlagt for godt. På elva ble imidlertid trafikken nedlagt i 1926, da Sperillbanen ble åpnet.

## Se også
* Nordre Semmentjern
* Søndre Semmentjern
* Semmenelva (Kvennelva)

## Referanser
Gjerd

**Gjerd** var en skatteytelse som statsmakten påla bøndene. Gjerden var hjemlet i det gammelnorske lovverket og kunne anta spesifikke former, som smørgjerd (skatt betalt med smør eller verdien av smør) og gjengjerd.

## Gjengjerd
Gjengjerden (også kalt *veitslegjerd* og *sølvskatt*) var en avløsning av kongens veitslerett, altså kongens rett til underhold for seg selv og sitt følge når han drog i gjestebud gjennom landet. Den avløste også den såkalte bordleidangen, en leidangsskatt til mat for kongens bord.

Gjengjerden oppsto i norsk senmiddelalder (1400&ndash;1536). I 1405 ble det blant annet gitt gjengjerd da Erik av Pommern kom til Norge, likeledes da Christian II kom hit i 1514. Likeledes ble det gitt gjengjerd til kroningen av Frederik I i 1528 og til hyllingen av kronprins Frederik, den senere Frederik II, i 1548.

Fra oppkrevingen av gjengjerden på Østlandet er det bevart skattelister som er en viktig kilde til bosetningshistorien i denne delen av landet. Skattelistene forteller at bøndene i grupper av forskjellig størrelse ble stilt ansvarlig for innbetalingen av skatten.

## Se også
* Leidang
Tefra

**Tefra** er luftbårent materiale produsert av et vulkanutbrudd uavhengig av sammensetning eller størrelse. Tefra er typisk ryolittiske i sammensetningen, da de fleste eksplosive vulkaner er et produkt av den mer tyktflytende felsiske eller kiselsyrerike magmaen.

Vulkanologer kaller det også **pyroklaster**. Når dette materialet har landet forblir det vanligvis der som tefra, såfremt det ikke smelter sammen med pyroklastiske bergarter eller tuff. Fordelingen av tefra rundt et vulkanutbrudd er vanligvis de større og tyngre fragmentene nærmest krateret, mens de mindre beveger seg lenger, slik som aske som kan forflytte seg tusenvis av kilometer og forbli i stratosfæren i ukevis.

Tefra-fragmenter klassifiseres etter størrelse:

* Vulkansk aske &ndash; partikler som er mindre enn 2 mm i diameter.
* Lapilli eller vulkansk sinder &ndash; mellom 2 og 64 mm i diameter.
* Vulkanske bomber &ndash; større enn 64 mm i diameter.

Både ordene *tefra* og *pyroklast* er avledet fra gresk. *Tefra* betyr «aske». *Pyro* betyr «ild», mens *klastos* betyr «brutt i stykker» &ndash; med andre ord så hentyder pyroklaster til noe som er «brutt i stykker av ild.»

## Eksterne lenker

* How Volcanoes Work  
* Volcanic Materials Identification
Ilmenitt

**Ilmenitt** (FeTiO3) (titanjernstein) er et mineral som ofte danner metalliske, sorte korn i mange magmatiske bergarter. Fra ilmenitt fremstilles pigmentet titandioksid også kjent som titanhvitt.

Norge har de største ilmenittreservene i Europa og blant de største i hele verden.

Titania A/S bryter seks millioner tonn ilmenitt årlig i Rogaland anortosittprovins på Hauge i Dalane. Malmen videreforedles til titanoksid ved *Kronos Titan* i Fredrikstad.

## Ilmenitt på månen
Ilmenitt er funnet i månesteiner. I 2005 brukte NASA Hubble Space Telescope for å lokalisere potensielt ilmenitt-rike lokaliteter. Mineralet vil kunne være viktig for en eventuell månebase fordi ilmenitt ville være en kilde for jern og titan til bygging av konstruksjoner og essensiell oksygenekstraksjon.

## Referanser


## Kilder
* Lane, Megan. BBC News – How to set up a moon base, 26. august 2005
*Mineral Data Publishing, PDF
*Webmineral data
*Mineral galleries
*USGS Mineral Commodities Summary: Ilmenite 1998 – PDF

## Eksterne lenker
* Artikkel i Store norske leksikon
Jakovlev AIR-9

**Jakovlev AIR-9** var et to-seters sportsfly utviklet i Sovjetunionen. AIR-9 var et konvensjonelt, lavvinget monoplan, utstyrt med  en M-11 stjernemotor med en ytelse på 100 hk. I sin opprinnelige form fløy AIR-9 første gang i 1934. I 1935 gjennomgikk flyet noen oppgraderinger, den mest synlige var den nye frontruten som var kantet forover, og fikk betegnelsen **AIR-9bis**. Forskjellige kilder er uenig om dette var den opprinnelige prototypen som ble ombygget, eller om man bygde et fly til.

Prefikset «AIR» var til ære for partimannen Aleksej Ivanovitsj Rykov, men etter at han ble ekskludert fra partiet i 1937, og senere henrettet, fikk AIR-9 betegnelsen **Ja-9**.

4. juli 1937 ble flyet brukt til å sette en høyderekord for kvinner.

AIR-9 ble aldri satt i produksjon, men ble grunnlaget for treningsflyet **[[Jakovlev AIR-10|AIR-10]]** som skulle bli videreutviklet og satt i produksjon som **[[Jakovlev UT-2|UT-2]]**.
John Guy (historiker)

**John Guy** (født 1949 i Warragul, Australia) er en ledende britisk  historiker og biografer.

Guy er født i Australia, men flyttet til Storbritannia med sine foreldre i 1952. Han studerte ved King Edward VII School i Lytham, og Clare  College ved University of Cambridge hvor han tok en grad i historie. Ved Cambridge studerte han under Tudor-spesialisten Geoffrey Rudolph Elton. Han ble belønnet med *Greene Cup* av Clare College og *Yorke Price* fra Universitetet i Cambridge. I løpet av sin akademiske karriere har han holdt posisjoner ved University of St Andrews (hvor han ble utnevnt til æresprofessor og var tidvis også viselektor for forskning), Bristol University, UC Berkeley, Rochester og Johns Hopkins University.

Pr 2007 foreleser han ved Universitetet i Cambridge som medlem av Clare College på deltid slik at han kan benytte mer tid på skriving og på arbeid i media som BBC. Guy er en spesialist på Tudortiden og skrevet omfattende om epoken. Hans bøker har fått rosende omtaler og hvor hans nyest verk *My Heart is My Own: the Life of Mary Queen of Scots*, ble priset med *Whitbread Biography Award* i 2004. Hans stil er å bedømme og reevaluere, og hans verker består ofte at han forteller historien fra en ny og overraskende synsvinkel.

## Referanser


## Eksterne lenker
* University of St Andrews: Professor John Guy
* Biography on Guy's own website
* British Council:  ''Britiske samtidsforfattere
Qal’at al-Bahrain

**Qal'at al-Bahrain** (arabisk: قلعة البحرين) er et arkeologisk funnsted i Bahrain. Det består av en stor haug som er dannet gjennom menneskelig bosetning fra 2300 f.kr. til 1700-tallet. Blant annet var Qal'at al-Bahrain en gang hovedstad og havn for den Dilmunske sivilisasjonen, og i kolonitiden lå det et portugisisk fort her. I 2005 ble Qal'at al-Bahrain innskrevet på UNESCOs verdensarvliste som det første og hittil eneste stedet i Bahrain.

## Kilder
* Geoffrey Bibby (1969): *Looking for Dilmun*.
Blindheim

**Blindheim** kan vise til:

*Blindheim (Ålesund) – en bydel i Ålesund
**Blindheim idrettslag – i Ålesund
**Blindheim bedehuskapell – i Ålesund
*Blindheim (Bergen) – en bygd i Åsane bydel i Bergen kommune
*Blindheim (Bayern) – en landsby i Schwaben (Bayern), åsted for slaget ved Blenheim i 1704
*Blindheim (Vigra) – ei grend på Vigra i Giske kommune.
*Blindheim (etternavn) – et norsk etternavn
**Svein Blindheim (1916 – 2013), en norsk motstandsmann
Albert Pakejev

**Albert Aleksandrovitsj Pakejev** (russisk Альберт Александрович Пакеев, født 4. juli 1968) er en tidligere bokser fra Russland. Under Sommer-OL 1996 i Atlanta USA vant han bronse i fluevekt. I 1996 ble han også europisk mester i samme klasse i Vejle i Danmark.

## Eksterne lenker
*
Lagerøl

**Lagerøl** (**Landsøl**) er en norsk betegnelse for et øl med lavt alkolholinnhold som ble markedsført fra 1913 (Landsøl) og frem til 1972. I dag hadde Lagerøl vært klassifisert som lettøl. Lagerøl og landsøl var de eneste øltypene som var i produksjon og salg gjennom krigsårene fra 1940 til 1945. Lagerøl tok over som eneste betegnelse fra 1950-tallet og fremover.

På grunn av synkende salgstall, tok Bryggeriforeningen initiativet til å lansere en ny, lett øltype som merkevare med felles resept for alle medlemsbryggeriene fra mai 1972. Da ble Briggøl  introdusert som lagerølets arvtaker. Samtidig kom det første alkoholfrie ølet på markedet i Norge med merkenavnet Zero. 

Fra 1985 er «enhetsølet» Brigg erstattet av forskjellige lette øl med individuell resept fra det enkelte bryggeri og med Lett- eller Light- i navnet.

## Se også
*Lager (øl)
*Lokalhistoriewikis artikkel om Lagerøl (landsøl)
Tassos Papadopoulos

**Tassos Papadopoulos** (født 7. januar 1934 i Nikosia i Britisk Kypros, død 12. desember 2008 samme sted) var president av Kypros fra 28. februar 2003 til 23. februar 2008 da Dimitris Khristofias overtok. Han studerte rettslære i London. Hans forgjenger var Glafkos Klerides.

## Referanser
Dan Thomassen

**Dan Vesterby Thomassen** (født 1981) er en dansk tidligere fotballspiller.

Thomassen var forsvarsspiller, og spilte i sin aktive karriere blant annet for Calcio Padova, FC København, Vålerenga og .

## Referanser


## Eksterne lenker
*
Alexander Bay

**Alexander Bay** (afrikaans: *Alexanderbaai*) er en by helt nordvest i Sør-Afrika. Den ligger ved den sørlige bredden av Oranjes munning. Den ble oppkalt etter James Edward Alexander. Han fraktet kobber–malm som han vant ut ved Kodas i Richtersveld, på lektere ned elven for eksport fra bukta. Da det ble oppdaget diamanter langs vestkysten i 1925, ble Alexander Bay etablert for å støtte gruveindustrien. Det resulterende diamantrushet førte til diamantkystopprøret i 1928. Byen ligger i provinsen Noord-Kaap.

Tidligere var byen et høyrisiko–område hvor en trengte tillatelse for å reise inn, men idag foretas kun en nedtegnelse av alle turister ved et kontrollpunkt. I dag er den et turistmål med adgang til nasjonalparkene Richtersveld og Nababiep.

Byen Oranjemund ligger på den nordlige bredden av elven som er den internasjonale grensen til Namibia.
## Eksterne lenker
* Go2Africa.com
Blindheim (Bergen)

:*Andre betydninger: Se [[Blindheim]]*
**Blindheim** er en jordbruksbygd nord for Kråvatnet i Åsane bydel i Bergen kommune, på grensen mot Arna bydel i øst, omgitt av Gaupås og Ytre Arna i øst, Hjortland i sør, Flaktveit i vest og Eikås i nord.  

Blindheimsvegen som delvis er en gang- og sykkelvei går parallelt med  mellom Vågsbotn i Åsane i retning Ytre Arna. Der den krysser under  like ved Gaupåstunnelen går den over i Gaupåsvegen. Like før dette tar Hetlebakkvegen av til Hetlebakk. Etternavnet Blindheim kommer herfra. *Blinde* er et av gårdsnavnene.

Blindheim utgjør en grunnkrets i Bergen kommune, som inkluderer gårdene på Eikås, Birkeland, Blindheim og Hetlebakken. Grunnkretsen hadde 818 innbyggere 1. januar 2015, og et areal på 6,33 km² hvorav 0,31 km² ferskvann.

## Referanser
Fanny Kaplan

**Fanya Yefimovna Kaplan** (russisk: Фаина Ефимовна Каплан; født 10. februar 1890 i guvernementet Volynia i Russland (nå Ukraina), død 3. september 1918 i Moskva), også kjent som **Fanny Kaplan** og som **Dora Kaplan**), var en russisk politisk-revolusjonær anarkist som forøvet et mislykket attentat mot Lenin.

Fanny Kaplans attentat fant sted den 30. august 1918. Lenin holdt en tale i en fabrikk i Moskva, og Kaplan skjøt tre skudd mot ham. Lenin ble ført såret til Kreml, og overlevde. Kaplan ble fakket og forhørt av tsjekaen, antagelig under tortur. Da det ble klart at hun ikke kom til å avsløre sine oppdragsgivere ble hun dømt  til døden og henrettet. Samme dag ble en av Lenins menn, Moisei Uritsky, drept i et attentat i Petrograd. Attentatene ble besvart med en opptrappet kampanje mot opposisjonelle element, med hundrevis av henrettelser.

Fanny var sosialrevolusjonær og anarkist, og mislikte sterkt den utvikling som Russland hadde slått inn på, som hun så det,  partiets diktatur over proletariatet. Hun motsatte seg freden med Tyskland som Lenin hadde framtvunget, og opphevelsen av dumaes makt til fordel for kommunistpartiet. Etter attentatet ble hun avhørt, men avga bare en skriftlig erklæring.

:*Mitt navn er Fanny Kaplan. I dag har jeg skutt Lenin. Jeg gjorde det på egen hånd. Jeg vil ikke si hvem som gav meg revolveren. Jeg avslører ingen detaljer. Jeg besluttet for lenge siden å skyte Lenin. Jeg betrakter ham som en forræder av Revolusjonen. Jeg ble deportert til [[Akatuy katorga|Akatui]] for å ha deltatt i et attentat mot en tsaristisk tjenestemann i Kyiv. Jeg avtjente elleve års straffearbeide. Etter Revolusjonen ble jeg fri. Jeg støttet Den konstituende forsamling og det gjør jeg fortsatt.* 

I et brev til en kamerat skriver Fanny fra fengselet:

::*De sendte den ene etter den andre av sine lakeier for å presse ut informasjon av meg. De tror ikke at jeg var kapabel til å gjøre det selv. Kanskje heller ikke Du  kan tro det? Men det er sant. Innen dette brev når Deg vil Du lese i avisene at jeg skjøt Lenin. Jeg tror ikke at jeg klarte å drepe ham. Om jeg angrer noe så er det bare dette. Han er en forræder mot Revolusjonen. Jeg legger ansvaret for den landsforræderske freden med Tyskland og for oppløsningen av Den konstituerende forsamling framfor hans føtter. Dette er hva jeg også har sagt til mine inkvisititorer og regner derfor ikke med at dette brev blir sensurert. At dette brev i det hele tatt når Deg har jeg betrodd til Yakov Peters.* 

Fanny ble derpå skutt av tjekaen uten rettergang den 3. september.

Noen forskere, for eksempel Arkadij Vaksberg, har satt spørsmålstegn om Kaplan kunne ha vært den skyldige, ettersom hun hadde sterkt nedsatt syn. Andre mener at Fanny bare hadde problem med synet i perioder, og ikke ved attentatstilfellet. 

## Litteratur
* Scott B. Smith: «Who shot Lenin?» - i: *Jahrbücher für Geschichte Osteuropas*/N. F. 46.1998 - s. 100–119
* S. Lyandres: «The 1918 Attempt on the Life of Lenin: A New Look at the Evidence»' - i: *Slavic Review* 48 (1989) 3 - s. 432-448 - www.jstor.org/stable/2498997

## Referanser


## Eksterne lenker
*
Maikro Romero

**Maikro Romero** (født 9. desember 1972)  er en cubansk  bokser. Under Sommer-OL 1996 i Atlanta vant han gull i fluevekt.
Senere skiftet han til klassen lett fluevekt og ble verdensmester i 1997 for amatører.
Han forsøkte å forsvare tittelen i 1999, men ble slått av Kim Un-Chol fra Nord-Korea og ble stående igjen med sølv. Under Sommer-OL i Sydney 2000 vant han bronsemedalje i klassen lett fluevekt.

Romero vant gull i lett fluevekt under de Panamerikanske leker 1999 i Winnipeg i Canada. Han vant finalen over Liborio Romero fra Mexico.

## OL-medaljer
* 1996  Atlanta -  **Gull** i boksing, lett fluevekt  Cuba
* 2000  Sydney -  Bronse i boksing, lett fluevekt  Cuba

## Eksterne lenker
*
Frelsesarmeens sangbok

**Frelsesarmeens sangbok** utgis av Frelsesarmeens hovedkvarter i Norge og inneholder sanger som brukes i bevegelsens møter. 

## Kort historikk
Kort etter at Frelsesarmeen åpnet sin virksomhet i Norge den 22. januar 1888 kom den første sangboken ut under tittelen ”Sange for Frelsesarmeens møder”. Den hadde 52 sanger. Et nytt opplag fulgte samme år med utvidelse til 79 sanger.
I 1889 og 1890 kom flere utgaver av sangbøker med samme tittel, eller ”Frelses-Armeens Krigs Sange” – de omfattet fra 50 til 150 sanger. I 1892, 1898 og 1900 kom tre utgaver av ”Sange om Frelse, Hellighed og Krig” med henholdsvis 200, 230 og 260 sanger. 
Under siste verdenskrig ble det utgitt ”Utvalgte sanger for Frelsesarmeens møter” (Interim-sangboka). Den foreløpig siste utgaven ble lansert under Frelsesarmeens årskongress i juni 2010.

Frelsesarmeens sangbok har kommet i følgende utgaver:
* 1895 – 135 sanger
* 1906 – 225 sanger
* 1915 – 487 sanger
* 1930 og 1941 (2. opplag) – 678 sanger
* 1948 og 1957 (2. opplag) – 764 sanger
* 1977 – 793 sanger
* 2010 – 646 sanger og 78 kor

## Sanger i Wikikilden (nummer viser til nummer i sangboken)
*1 – Wikikilden Å bunnløse frelse 
*18 Det var en som var villig til å dø i mitt sted
*34 – Ensom i hagen for meg du stred
*139 – Til Golgata kom med meg
*142 – Trette vandrer vil du lytte
*228 - Hjertet er vendt mot ditt åsyn
*318 – Når farer samles rundt din vei
*365 – Wikikilden Å Jesus allmektig og god
*369 – Wikikilden Å Kristus guddomsflamme skjønn
*390 – Det er et bedre land
*422 – Hans røst til meg lød i det fremmede land
*442 – Ingen er så trygg i fare
*599 – Hjerter er det verden trenger
*659 – Ut til strid hør ropet gjalle
*660 – Ut vi drager til nasjoner
*676 – Den herligste lovsang
*709 – Å, salige stund uten like

## Eksterne lenker
* Frelsesarmeens nye sangbok
Panamerikanske leker

**De panamerikanske leker** er en internasjonal multisportkonkurranse som avholdes hvert fjerde år med deltakere fra hele Amerika. Lekene ble første gang arrangert i Buenos Aires i Argentina i 1951. De panamerikanske leker er verdens tredje største multisportsarrangement, etter de olympiske sommerlekene og Asialekene. 

I de Panamerikanske leker 2023 deltok  utøvere fra 41 land.

## Arrangørbyer

;Fotnoter

## Medaljefordeling

## Referanser


## Eksterne lenker
*
Skellefteå lufthavn

**Skellefteå lufthavn** (IATA: **SFT**, ICAO: **ESNS**), ligger 17&nbsp;km utenfor Skellefteå i Västerbotten i Sverige.

Skellefteå lufthavn er den 5. største flyplassen Nord-Sverige (Norrland) og den 14. største i Sverige. Flyplassen hadde ca. 250,000 passasjerer i 2005.

## Ruter og selskaper

## Eksterne lenker
* 
*
Dravle

**Dravle **er en rett tilberedt av melk. Den lages noe forskjellig, men i hovedtrekk er det melk som kokes i en gryte og «sprenges» med løype eller surmelk, og ostemassen danner da større og mindre klumper i en saus av myse. Noe melk eller myse tas ut, mens resten kokes videre sammen med ostemassen, avhengig av om man ønsker lys eller mørk dravle. Egg, sukker, fløte eller rømme og kanel er med som smakstilsetning i noen oppskrifter. Dravle spises vanligvis fra dessert- eller suppetallerken, som festmat 
 med spekekjøtt eller som ren dessert.

## Referanser


## Litteratur
*Norsk mat. Med innledning av Hilmar Stigum Oslo 1965. s. 83

## Eksterne lenker
* Om dravle hos melk.no
* Oppskrift på dravle
Stigning

**Stigningen**, eller **fallet** (alt ettersom om man tenker oppover eller nedover), angir hvor bratt en vei- eller jernbane-strekning er; begrepene brukes også om høydeforskjellen på andre konstruksjoner, som fundamenter, kabel- og rørgrøfter og lignende som ikke er i vater. Stigning kan angis i grader, milliradianer, prosent eller promille.

*Angitt i grader, beskriver stigningen vinkelen mot horisontalen. 
*Angitt i prosent, beskriver stigningen høydeforskjellen i meter per 100&nbsp;meters horisontal forflytning.
*Angitt i promille, beskriver stigningen høydeforskjellen i meter per 1000 meter horisontal forflytning. (Eks. Norges bratteste jernbanestrekning, Flåmsbana, 55 ‰)
*Muntlig er det fortsatt mange som angir stigningen som forholdstall mellom høyde og strekning i stedet for prosent/promille, for eksempel «én på ti» (dvs. 10%)

En stigning på 10 % er altså ikke det samme som en stigning på 10°. Sammenhengen mellom de to målene kan uttrykkes gjennom tangensfunksjonen:


:tan-1(*stigning i prosent* / 100) = *vinkel i grader*
:tan(*vinkel i grader*) · 100 = *stigning i prosent*


:Eksempel: Du kjenner til stigningstall på 10 % og du ønsker å vite hva det er i grader:
:tan-1(10 / 100) = 5,7°
:Eksempel: Du kjenner til en vinkel på 45,0° (grader) og du ønsker å vite hva stigningen er i prosent:
:tan(45) · 100 = 100 %
:Vær oppmerksom på at din kalkulator, er innstilt for *vinkel i grader* istedenfor *vinkel i radianer*. De fleste kalkulatorer er normalt innstilt for grader.

:

Følgende tabell sammenligner noen stigninger i grader og prosent:

:Vinkelen kan oppgis i radianer istedenfor i grader. 
:Sammenhengen mellom *vinkel i grader* og *radianer* er:
:*(radian) = (vinkel i grader) / 180 · pi*


:
:Sammenhengen mellom (*stigning i prosent)* og *(vinkel i radianer)* er den samme som for *vinkel i grader*, men vær oppmerksom på at at din kalkulator er innstilt for radianer (RAD).


:
:tan-1(*stigning i prosent* / 100) = *vinkel i radianer*
:tan-1(*stigning i prosent* / 100) *·* 180 / pi = *vinkel i grader*
:tan(*vinkel i radianer*) · 100 = *stigning i prosent*
:tan((*vinkel i grader)/ 180 · pi)* · 100 = *stigning i prosent*


:
:Eksempel: Du kjenner til en stigning på 5% og du ønsker å vite hva det er i grader:
:tan-1(5 */ 100*) = 0,04996 
:Radianer omgjøres til grader slik: 0,04996 *· 180 / pi*  = 2,86°
:Eksempel: Du kjenner til en vinkel på 2,86 grader og du ønsker å vite hva det er i prosent:
:Grader omgjøres til radianer slik:  *= 2,86 / 180 · pi = 0,04989*
:tan(*0,04989*) · 100 = 5 %
:(Kalkulatoren må være innstilt for *vinkel i radianer* (RAD), for å få korrekt svar når man bruker tangensfunksjonen)
:

## Se også
*Helning
*Helningsvinkel

## Referanser
Bjarne Sløgedal

**Bjarne Sløgedal** (1927–2014) var en norsk organist, dirigent og komponist. Han fikk sin utdanning ved Musikkonservatoriet i Oslo, hvor han fra 1945 studerte med Arild Sandvold, Øivin Fjeldstad og Bjarne Brustad. Etter eksamen i 1950 studerte han videre et år ved Juilliard School of Music i New York. Fra 1951 til 1996, i 45 år var han domorganist i Kristiansand domkirke, hvor han også dirigerte Kristiansand Domkirkes Motettkor. Sløgedal grunnla også De Internasjonale Kirkefestspill, som har vært arrangert siden 1971.

Sløgedal har også vært en aktiv komponist for kor og orgel, og ble i 1985 tildelt Ridderkorset av 1. klasse av St. Olavs Orden.

## Diskografi
* *Nostalgia – Bjarne Sløgedals samlede orgelverker* Martin Pearson spiller i Skien kirke HAGU CD 301
* *Storleg gled me oss – utvalgte sanger av komponist Bjarne Sløgedal* Kristiansand Domkor under ledelse av Andrew G. Wilder med Ian Richards på orgel i Grim kirke, Kristiansand

## Referanser


## Eksterne lenker
* Om Sløgedals musikk hos NRK
Växjö lufthavn

**Växjö lufthavn** (IATA: **VXO**, ICAO: **ESMX**) ligger utenfor Växjö sørøst i Sverige.

## Ruter og selskaper

I tillegg går det charterfly til Bulgaria, Hellas, Spania, Egypt og Thailand.

## Eksterne lenker
* Växjö lufthavn
Brennerpasset

**Brennerpasset** er det laveste fjellpasset over Alpenes hovedkam og derfor en av de viktigste trafikkforbindelsene mellom det nordlige Europa og Italia. Langs Brennerpasset går grensen mellom Østerrike (Nord-Tirol) og Italia (Syd-Tirol), og vannskillet mellom Svartehavet (via Sill, Inn og Donau) og Middelhavet (via Eisack og Etsch). Dalen nord og syd for passet ble oppfattet som én og samme dal (Wipptal), som strakk seg fra Innsbruck i nord til Brixen i syd. Passets høyde er ifølge kartet 1370 moh., mens veiens høyeste punkt oppgis til 1374 moh.

Med både motorvei, jernbane og nasjonal vei er Brennerpasset det mest brukte passet i Alpene. Godstrafikken over passet er på 26 millioner tonn årlig (tall fra 1994). Betydningen har ikke vært mindre historisk sett. Passet ble brukt allerede i steinalderen. Den første veien over passet ble bygget mellom 195 og 215 e.kr. under den romerske keiseren Septimius Severus. I middelalderen var Brennerpasset med 4500&nbsp;tonn varetransport per år det viktigste alpepasset overhode. Spesielt som forbindelse mellom de nordlige og sydlige delene i Det tysk-romerske rike var Brennerpasset viktig, og la dermed grunnlaget for Tirols betydning som passtat. Ulike tysk-romerske keisere krysset passet totalt 66 ganger, bl.a. på vei til sine kroninger i Roma.

Mot slutten av middelalderen hadde imidlertid passveien forfalt, og kunne da bare passeres på en fotsti ved hjelp av pakkdyr. Det var først under erkehertuginne Maria Theresia at passet ble utbygd på nytt i 1777. Jernbanelinja over passet fulgte i 1867. Med delingen av Tirol etter første verdenskrig ble Brennerpasset til en grenseovergang mellom Østerrike og Italia.

Passet er oppkalt etter landsbyen Brenner, som ligger rett sør for passet.

## Referanser
Malojapasset

**Malojapasset** er et fjellpass i den sveitsiske kantonen Graubünden mellom Engadin i nordøst og Val Bregaglia i sydvest. Passet skiller mellom tilsigsfeltene av Svartehavet (via Inn og Donau) og Middelhavet (via Mera, Adda og Po). Bare to kilometer fra passet (ved Piz Lunghin) passerer også det europeiske hovedvannskillet, nemlig mellom Nordsjøen (via Rhinen) og Svarte/Middelhavet.

Malojapasset har en usedvanlig stor stigningsforskjell på begge sider: Mens sydvestoppfarten er bratt og stiger 750&nbsp;meter på bare 19&nbsp;km (fra Vicosoprano), ligner nordøstsiden mest på et høyplatå, som nesten stiger umerkelig frem mot passet. Høydeforskjellen mellom passet og St. Moritz, som ligger 15&nbsp;km lenger mot nordøst, er f.eks. bare 50&nbsp;m. Den italienske byen Chiavenna, som ligger 32&nbsp;km sydvest for passet, er nesten 1500&nbsp;meter lavere.

I tillegg til å være et viktig vannskille, er Malojapasset også del av en viktig kulturell og språklig grense, siden det (nesten) er sammenfallende med Alpenes språkskille mellom det tyske (og retoromanske) språk i nord og det italienske i syd. Selve passlandsbyen Maloja, som ligger på passets nordøstside, er imidlertid overveiende italiensktalende. Dette henger sammen med at de umiddelbare nordøstlige omgivelsene av passet helt siden middelalderen har blitt brukt som seter for landsbyene i Val Bregaglia. Maloja hører da også politisk til kommunen Stampa i Val Bregaglia, selv om det geografisk hører til Engadin.

I forbindelse med Julierpasset utgjorde Malojapasset lenge en viktig Alpe-travers som forbandt Chur og områdene lenger nord (St. Gallen og Tyskland) med Milano i Italia. Denne betydningen avtok først med åpningen av San Bernardino-tunnelen.

## Kilder
*
Fuornpasset

**Fuorn**- eller **Ofenpasset** er et fjellpass i Sveits som forbinder Val Müstair med Nedre Engadin. Passet er en viktig forbindelse mellom Graubünden og Vinschgau i Syd-Tirol. Allerede i middelalderen var passet mye brukt for handel mellom Sveits og Venezia.

## Eksterne lenker
*
Set (bibelsk person)

**Set** (hebraisk:  – *Šēṯ*; gresk:  – *Sḗth*) er i Bibelen Adam og Evas tredje sønn som er nevnt ved navn. 

Han blir ifølge 1 Mos 4,25 gitt som erstatning for Abel, som Kain hadde drept. Set ble 912 år gammel, og fikk sønnen Enosj da han var 105. (1 Mos 5,6–8.)

Ifølge noen gnostiske skrifter (*[[setianisme]]*), er Set av guddommelig natur, og hans etterkommere er høyerestående utvalgte.
Stilfspasset

**Stilfs-** eller **Stelviopasset** er et fjellpass i Ortlermassivet i Nord-Italia. Det er med 2757&nbsp;meter over havet Alpenes tredjehøyeste veipass (etter Col de la Bonette og Col de l'Iseran, begge i Frankrike). Passet forbinder Vinschgau i Syd-Tirol med Bormio i Lombardia.

Veien over Stilfserpasset ble bygget mellom 1820 og 1826. Lombardia var i Wienerkongressen 1814 blitt tilstått Østerrike-Ungarn, som dermed trengte en rask veiforbindelse til området. Fremdeles består den bratte østoppfarten av de samme 48 nummererte serpentinene som i 1826. Vestoppfarten tar opp veien fra Umbrailpasset bare 2&nbsp;km fra passhøyden.

Rett nord for Stilfserpasset ligger «trespråktoppen» (Dreisprachenspitze), der utbredelsesområdene til tre språk møtes: retoromansk i nord, italiensk i sydvest og tysk i sydøst. Mellom 1861 (Italias samling) og 1919 (Saint-Germain-traktaten) møttes her også grensene mellom de tre landene Sveits, Italia og Østerrike-Ungarn. Etter at Syd-Tirol kom til Italia, møtes «bare» de tre regionene Graubünden, Lombardia og Syd-Tirol.

Passet er oppkalt etter landsbyen Stilfs, som ligger nordøst for passet. SUVen Alfa Romeo Stelvio fra 2017 er oppkalt etter passet.

## Se også
*Trollstigen

## Eksterne lenker
*
Graeme Brown

**Graeme Allen Brown** (født 9. april 1979 i Darwin, Nordterritoriet) er en tidligere profesjonell australsk landeveissyklist.

Under Sommer-OL i Athen 2004 vant han gull i madison (banesykling for par) sammen med Stuart O'Grady, og sammen med Bradley McGee, Brett Lancaster og Luke Roberts gull på 4000 meter forfølgelsesritt for lag.

Han la opp etter 2017-sesongen.

## Referanser


## Eksterne lenker
* 
*
Arlberg

**Arlberg** er et fjellpass i Østerrike og en viktig forbindelse mellom delstatene Tirol og Vorarlberg. Etter at veitunnelen under Arlberg (14&nbsp;km) ble åpnet i 1978, har passet mistet noe av sin betydning, men er fremdeles turistisk viktig. Allerede siden 1884 eksisterer en jernbanetunnel under Arlberg (10&nbsp;km).

Passet har blitt brukt minst siden bronsealderen. En kjerrevei ble likevel anlagt så sent som i 1787, som ble bygd ut til vei i 1824.

Arlberg er en del av det europeiske hovedvannskillet, dvs. mellom Rhinen (og Nordsjøen) i vest og Donau (og Svartehavet i øst). Arlberg utgjør også språkskillet mellom alemanniske dialekter av tysk i vest og bairiske dialekter i øst.

Navnet *Arlberg* betegner selve passet. Det fins ikke noe fjell (*Berg*) ved dette navnet.
Ronneby lufthavn

**Ronneby lufthavn** (Kallinge) (IATA: **RNB**, ICAO: **ESDF**) ligger 4&nbsp;km fra Ronneby i Sverige.

Flyplassen er den 6. største i Götaland og den 15. største i Sverige. Den betjente 205&nbsp;000 passasjerer i 2005.

## Ruter og selskaper

## Eksterne lenker
* 
*
Umbrailpasset

**Umbrailpasset** er et fjellpass over Ortlermassivet mellom dalene Val Müstair (Graubünden, Sveits) og Valtellina (Lombardia, Italia). Det er med 2501&nbsp;meter over havet Sveits' høyeste veipass.

I middelalderen ble passet brukt for å frakte korn og vin nordover og salt (fra saltgruvene i Hall in Tirol) sydover. Veien ble anlagt i 1901 og er fremdeles i bruk, selv om den på nordsiden ikke er gjennomgående asfaltert. På sydsiden munner den etter bare 200&nbsp;meter i sydvestoppfarten til Stilfspasset.
Mathew Hayman

**Mathew Hayman** (født 20. april 1978 i Camperdown) er en tidligere, profesjonell australsk landeveissyklist.

Hans største seier kom da han vant 2016-utgaven av klassikermonumentet Paris–Roubaix, kun seks uker etter at han brakk albuen.

Han la opp etter Tour Down Under i januar 2019.

## Meritter

;2001
: Trofeo Manacor – Can Picafort
:  Sammenlagt Vuelta a Mallorca
::Etappeseier
::Poengkonkurransen
;2005
:  Sammenlagt Sachsen Tour
;2006
:  Landeveisrittet, Commonwealth Games
;2011
: Paris–Bourges
;2016
: Paris-Roubaix

## Referanser


## Eksterne lenker
* 
*
Pedro Horrillo

**Pedro Horrillo Muñoz** (født 1974) er en spansk tidligere profesjonell landeveissyklist.

Under Giro d'Italia 2009 falt han 80 meter utfor en skrent. Skadene var så store at han ble lagt i kunstig koma i flere dager. Han valgte å legge opp før 2010-sesongen.

## Lag
* Vitalicio Seguros (1998–2000)
* Mapei-Quick Step (2001–2002)
* Quick Step-Davitamon (2003–2004)
* Rabobank (2005–2009)	

## Referanser


## Eksterne lenker
* 
*